b'\n_START_ARTICLE_\nRequiem (glasbena skupina)\n_START_SECTION_\n1993 - 1996\n_START_PARAGRAPH_\nSkupina Requiem je nastala 15.novembra 1993 v Ljubljani. Zbrali so se Marko Slokar, kitarist, pevec Primo\xc5\xbe Rom\xc5\xa1ak, bas kitarist Bojan \xc5\xa0krlj, bobnar Boris Poropat in kitarist Simon Bajec, ki je umrl leta 1994, zato ga je nadomestil Marc Kava\xc5\xa1. V juniju leta 1994 se je skupina odpravila v studio Rose, kjer je posnela tri pesmi. Od teh posnetkov se je skladba Amsterdam povzpela na lestvice radijskih postaj v Sloveniji, nato pa so posneli \xc5\xa1e videospot za to skladbo. Spot so premierno predvajali na nacionalni TV  februarja 1995 in se je tam obdr\xc5\xbeala na samem vrhu do maja 1995._NEWLINE_Avgusta 1995 je skupina v studiu Alex posnela preostali material za CD plo\xc5\xa1\xc4\x8do MCMXCV,X, ki je skupaj z videospotom za skladbo Stare device iz\xc5\xa1la v oktobru 1995. Videospot s te\xc5\xbekimi motorji je postal uspe\xc5\xa1nica skupine - 1500 izvodov plo\xc5\xa1\xc4\x8de je bilo kmalu razprodanih._NEWLINE_Konec leta 1996 je bila v studiu Akademik v Ljubljani posneta druga plo\xc5\xa1\xc4\x8da z naslovom Ogenj._NEWLINE_Skladba Ogenj je bila zmagovalna skladba po oceni strokovne \xc5\xbeirije festivala Rock Boom Slovenije 1996. Takoj po izidu plo\xc5\xa1\xc4\x8de se je skladba Ogenj pojavila na vseh lestvicah radijskih postaj v Sloveniji,  bila pa je tudi popevka tedna na valu 202, ter pesem tedna na radiu RGL. Za to skladbo je bil posnet tudi videospot.\n_START_SECTION_\n1997 - 1999\n_START_PARAGRAPH_\nPoleti 1997 je novi basist postal Aleksander Cepu\xc5\xa1, z njim pa so za\xc4\x8deli pripravljati material za novo plo\xc5\xa1\xc4\x8do. Zaradi preobilice Alexovih solo projektov se Requiem vendarle ni odlo\xc4\x8dil zanj, zato je po dveh uspe\xc5\xa1nih koncertih z Alexom (kinodvorana Kamnik, november 1997 + koncert za Sobotno no\xc4\x8d, TV SLO, januar 1998) februarja 1998 bas kitaro prevzel Sandi \xc5\xbdevart. Pred snemanjem koncerta za Sobotno no\xc4\x8d se je Requiemu pridru\xc5\xbeil bobnar Damjan Brezovec. _NEWLINE_Bend je gostoval v televizijskih oddajah (Brez zapor, Nedeljsko popoldne, Petka, Zoom) in koncertiral po Sloveniji. V marcu leta 1999 so v studiu J&M Krajnik \xc5\xa0kofja Loka posneli album  z naslovom III, ki je iz\xc5\xa1el novembra pri ZKP RTV SLO. Producent je bil Marko Slokar , koproducenta pa Matija in Jure Krajnik. Za skladbo Kaja so posneli tudi videospot, ki je bil dobro sprejet pri gledalcih v Sloveniji, v Videospotnicah pa se je osem tednov obdr\xc5\xbeal prete\xc5\xbeno na \xc4\x8detrtem mestu. Skupina je nastopila v Sarajevu, v dvorani Skenderija - skupaj z The Platters, Indexi itd.\n_START_SECTION_\n2000 - 2003\n_START_PARAGRAPH_\nV juniju leta 2000 je skupino zapustil pevec Primo\xc5\xbe Rom\xc5\xa1ak. Nadomestil ga je Sergej \xc5\xa0kofljanec. Po odhodu Sandija \xc5\xbdevarta se je pridru\xc5\xbeil Giovanni Kava\xc5\xa1 na bas kitari in Requiem so se za\xc4\x8deli pripravljati na snemanje albuma z naslovom Zadnja molitev._NEWLINE_Snemanje je potekalo v studiu J&M Krajnik v \xc5\xa0kofji Loki v juliju in avgustu 2002. Producent in aran\xc5\xbeer je bil pevec Sergej \xc5\xa0kofljanec. V oktobru je managment skupine prevzela Rajka Me\xc5\xa1e. Zadnja molitev je bila pred uradnim izidom v omejeni koli\xc4\x8dini dana v predprodajo v trgovino Rockerija v Ljubljani. Akcija je bila pospremljena s petimi jumbo plakati v Ljubljani .Plo\xc5\xa1\xc4\x8da je iz\xc5\xa1la 16. januarja 2003 pri zalo\xc5\xbebi Play Records, distribucijo pa je prevzela zalo\xc5\xbeba Multimedija. Izdelan je bil videospot za skladbo Mr.Twister, ki se ukvarja s problematiko pedofilije, s strani RTV SLO pa je bil spot zavrnjen kot tehni\xc4\x8dno neustrezen._NEWLINE_Plo\xc5\xa1\xc4\x8da Zadnja molitev je bila poslana v tujino, kjer je do\xc5\xbeivela ugodne ocene in vzbudila je zanimanje medijev - revij in radijskih postaj. Na portalu www.strutter.8m.com je plo\xc5\xa1\xc4\x8da dobila oceno 8,5/10, na www.heartoftherock.com pa 9,1/10 (objavljen je tudi intervju), Rock Express iz Beograda je plo\xc5\xa1\xc4\x8di namenil oceno 9/10 in s tem \xc5\xa1e pove\xc4\x8dal interes medijev iz Nizozemske, Belgije, Velike Britanije, Nem\xc4\x8dije, Japonske, Nove Zelandije, Italije, BIH, Jugoslavije. Na portalu www.la-nites.com je Requiem predstavljen v rubriki On the rise, obenem pa ta internetni radio vrti skladbe s plo\xc5\xa1\xc4\x8de._NEWLINE_Po nekaj koncertih po Sloveniji se Requiem \xc5\xa1e drugi\xc4\x8d predstavijo v Sarajevu, kjer odigrajo del skladb z zadnjega albuma ter akusti\xc4\x8dno verzijo skladbe Selma (Bijelo dugme), pred pribli\xc5\xbeno 3.000 gledalci in do\xc5\xbeivijo stoje\xc4\x8de ovacije. Skladba Magic se pojavi na kompilaciji Allways On Rock nizozemske zalo\xc5\xbebe AOR Heaven, obenem pa zalo\xc5\xbeba Target Records iz Nem\xc4\x8dije odkupi dolo\xc4\x8den kontigent plo\xc5\xa1\xc4\x8d Zadnja molitev in jo ponudi v prodajo na svoji internetni strani.\n_START_SECTION_\n2004 - 2009\n_START_PARAGRAPH_\nV za\xc4\x8detku leta 2004 Requiem nastopijo kot posebni gostje na koncertu nem\xc5\xa1kih legend heavy metala Grave Digger v Ljubljani, nato skupaj z zasedbo Pomaran\xc4\x8da na Velikem Ubeljskem konec junija, v juliju pa kot edini slovenski predstavnik \xc5\xa1e na festivalu Rock In Izola 2004 skupaj z Deep Purple, Status Quo in Cheap Trick. Konec novembra se skladba Magic pojavi \xc5\xa1e na eni kompilaciji, ki jo izda ena najbolj poslu\xc5\xa1anih internetnih radijskih postaj, Munich Hardest Hits._NEWLINE_V letu 2006 se Requiem zaradi smrti bobnarja Damjana Brezovca po nekaj manj\xc5\xa1ih nastopih umaknejo s scene in ustavijo aktivnosti, leta 2009 pa zopet zdru\xc5\xbeijo mo\xc4\x8di ob 15-letnici ustvarjanja. Skupaj s Pomaran\xc4\x8do nastopijo 7.3.2009 na koncertu v Postojni, posve\xc4\x8denem Damjanu Brezovcu, na bobnih jih spremlja Miha Nedoh ( Forgotten Eden, Lene Kosti), ki postane novi \xc4\x8dlan banda. Avgusta 2009 skupina igra na Paranoid Open Air festivalu, kjer se poslovi od Marca in Giovannia Kava\xc5\xa1a,ki se vrneta v mati\xc4\x8dni band Lene Kosti, predstavi pa se nov kitarist Matja\xc5\xbe Marin. Bas kitaro prevzame Sergej \xc5\xa0kofljanec.\n_START_SECTION_\n2010 - 2011\n_START_PARAGRAPH_\nV maju 2010 band predstavi nov single All Night Long v oddaji TLP na nacionalni televiziji._NEWLINE_7. junija 2010 nastopijo kot predskupina skupini Deep Purple v Kri\xc5\xbeankah._NEWLINE_Aprila 2011, med snemanjem nove dvojne plo\xc5\xa1\xc4\x8de, skupino zapusti Primo\xc5\xbe Rom\xc5\xa1ak. Na mesto glavnega vokalista zopet vsko\xc4\x8di Sergej \xc5\xa0kofljanec, pri tem pa se sprosti prosto mesto basista, katerega prevzame izku\xc5\xa1eni Martin Rozman ( ex Bad Nest, Kantor, Billisi).'